## Odluka o osnovicama osiguranja koje se uzimaju za obračunavanje i pIaćanje doprinosa i za određivanje prava iz mirovinskog i invalidskog osiguranja za osobe koje osobnim radom samostalno u obliku zan

### NN 16/1992 (26.3.1992.), Odluka o osnovicama osiguranja koje se uzimaju za obračunavanje i pIaćanje doprinosa i za određivanje prava iz mirovinskog i invalidskog osiguranja za osobe koje osobnim radom samostalno u obliku zan

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavak 1. pod d) Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89,
57/89, 40/90 i 9/91 ) i članka 6. točka 7. Statuta Republičkog fonda mirovinskog
i invalidskog osiguranja radnika Hrvatske ("Narodne novine";
broj 58/90) Upravni odbor Republičkog fonda mirovinskog i invalidskog osiguranja
radnika Hrvatske na sjednici održanoj 10. ožujka 1992., donosi

## ODLUKU

### o osnovicama za obračunavanje i plaćanje doprinosa i za određivanje prava iz mirovinskog i invalidskog osiguranja osiguranika zaposlenih u inozemstvu za godinu 1992.

1. Osnovica za obračunavanje i plaćanje doprinosa iz mirovinskog i invalidskog
osiguranja osiguranika iz člana 15. Zakona o mirovinskom i invalidskom
osiguranju, za godinu 1992. je osobni dohodak ostvaren u kalendarskoj godini
koja prethodi godini odlaska u inozemstvo ako je veći od pripadajuće osnovice
utvrdene u točki 2. ove odluke.

2. Kao osnovica za obračunavanje i plaćanje doprinosa i za određivanje
prava iz mirovinskog i invalidskog osiguranja, za osiguranike iz stava
1. ove odluke, koji u kalendarskoj godini koja prethodi godini odlaska
u inozemstvo nisu ostvarili osobni dohodak, uzima se stalna mjesečna osnovica
i to:

1) 33.697.- HRD za radnika koji rade na poslovima za koje se traži stručna
sprema sedmog ili osmog stupnja (visoka stručna sprema) i za radnike zaposlene
na stranim brodovima u svojstvu kapetana duge plovidbe ili strojara I klase,

2) 26.208.- HRD za radnike koji rade na poslovima za kjoje se traži
stručna sprema petog ili šestog stupnja (viša stručna sprema odnosno sprema
visokokvalificiranog radnika) i za radnike zaposlene na stranim brodovima
u svojstvu kepetana obalne plovidbe, poručnika trgovačke mornarice, strojara
II klase, strojara III klase ili radiotelegrafista,

3) 21216.- HRD za radnike koji rade na poslovima za koje se traži stručna
sprema tr,ećeg ili četvrtog stupnja (srednja stručna sprema odnosno sprema
kvalificiranog radnika), te za radnike zaposlene na stranim brodovima u
svojstvu vođe palube, vođe stroja, kormilara, ložača, mazača, I kuhara,
I konobara, tesara, mehaničara, električara, motorista, brodovode ili radio-fonista,

4) 16.432.- HRD za radnike koji rade na poslovima za koje se traži stručna
sprema prvog ili drugog stupnja (niža stručna sprema odnosno sprema polukvalificiranog
radnika), te za radnike zaposlene na stranim brodovima u svojstvu mornara,
II kuhara, II konobara, ugljenara, pripravnika palube (kadeta), asistenta
stroja ili asistenta radiofonije,

5) 14.144.- HRD za radnike koji rade na poslovima za koje se ne traži
stručna sprema, te za radnike zaposlene na stranim brodovima u svojstvu
mladića palube, mladića sobe, mladića kuhinje i čistaća.

3. Stupanj stručne spreme iz stava 2. ove odluke utvrđuje se shodno
odgovarajućim propisima koji vrijede na teritoriju Republike Hrvatske.,

4. Za razdoblje koje prethodi godini kojoj je pokrenut postupak za utvrdivanje
svojstva osiguranika, doprinosa za mirovinsko i invalidsko osiguranje obračuriava
se i plaća prema osnovici i stopi osiguranja utvrđenoj za godinu u kojoj
je postupak pokrenu1.

5. Doprinos za mirovinsko i invalidsko osiguranje osiguranika iz stava
1. i 2. ove odluke obračunava se i plaća prema Zakonom utvrđenoj stopi
za osiguranike koji su sami obveznici plaćenja doprinosa kada im se osobni
dohodak utvrđuje u neto svoti.

6. Danom stupanja na snagu ove odluke prestaje važiti Odluka o osnovicama
za obračunavanje i plaćanje doprinosa i za određivanje prava iz mirovinskog
i invalidskog osiguranja zaposlenih u inozemstvu za godinu 1991. ("Narodne
novine", broj 15/91):

7. Ova odluka stupa na snagu osmog dana nakon objave u "Narodnim
novinama", a primjenjivat će se od 1. siječnja 1992.

Klasa: 140-13/92-01/959

Urbroj :341 -99-01 / 1-92

Zagreb, 10. ožujka 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 16/1992-363